शीर्षक: कोरोना व्हायरस : 'पगार द्या, घरी जाऊद्या', शेकडो मजूर मध्यरात्री सुरतच्या रस्त्यावर #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
सुरतमध्ये मजुरांनी आंदोलन केलं.

1. कोरोना व्हायरस: सुरतमध्ये ऐन मध्यरात्री शेकडो मजूर रस्त्यावर

लॉकडाऊनमुळे देशात ठिकठिकाणी अडकलेले कामगार गावाकडे पायी चालत निघाले. मात्र, अनेकजण विविध राज्यांमध्ये अजूनही अडकून आहेत. गुजरातमधील सुरतमध्ये अशाच मजुरांनी रस्त्यावर येत आंदोलन केलं. द हिंदू वृत्तपत्रानं ही बातमी दिली आहे. जमावाने काही वाहनं पेटवून देत नासधूसही केली.  

आम्हाला आमचे पगार द्या आणि आमच्या घरी जाऊ द्या, अशी मागणी करत शेकडो स्थलांतरित मजूर सुरतमध्ये मध्यरात्री रस्त्यावर उतरले.

यातले बहुतांश मजूर सुरतमधील वस्त्रोद्योगात काम करणारे आहेत. अनेकजण ओरिसामधील आहेत.

कोरोनाला रोखण्यासाठी 24 मार्चला पंतप्रधान नरेंद्र मोदींनी 14 दिवसांचा देशव्यापी लॉकडाऊन जाहीर केला आणि वस्त्रोद्योगही ठप्प झालं. त्यामुळं या मजुरांसमोर आता रोजच्या जगण्याचाच प्रश्न आहे. 

सुरत पोलिसांनी आंदोलन करणाऱ्या मजुरांपैकी 70 जणांना लॉकडाऊनचे नियम मोडल्याच्या गुन्ह्याखाली ताब्यात घेतलं आहे.

2. हरियाणात वैद्यकीय कर्मचाऱ्यांचा पगारात दुप्पट वाढ

कोरोना व्हायरसविरोधात लढण्यासाठी वैद्यकीय कर्मचारी आपल्या जिवाची पर्वा करत नाहीत. हेच लक्षात घेऊन हरियाणा सरकारनं कोरोनाच्या रुग्णांवर उपचार करणाऱ्या डॉक्टर आणि इतर वैद्यकीय कर्मचाऱ्यांच्या पगारात दुप्पट वाढ करण्याचा निर्णय घेतला. 'टाइम्स ऑफ इंडिया'नं ही बातमी दिलीय.

वैद्यकीय कर्मचाऱ्यांचं मनोबल वाढवणाऱ्या हरियाणाचे मुख्यमंत्री मनोहरलाल खट्टर यांच्या या निर्णयाचं सर्व स्तरातून कौतुक होताना दिसतंय.

हरयाणाचे मुख्यमंत्री मनोहरलाल खट्टर

याचसोबत, कोरोनाच्या संकटात रस्त्यावर उतरून सुरक्षा आणि लॉकडाऊनची काटेकोर अंमलबजावणीवर लक्ष देणाऱ्या पोलिसांसाठीही विम्याचं सुरक्षा कवच दिलं आहे. 

या आरोग्य संकटसमयी कुणाही पोलिसाचा मृत्यू झाल्यास त्याच्या कुटुंबायांना 30 लाख रुपयांचा मदतनिधी दिला जाईल, असंही हरियाणा सरकारनं जाहीर केलंय.

3. उद्धव ठाकरेंच्या 170 सुरक्षारक्षकांचे अहवाल निगेटिव्ह

महाराष्ट्राचे मुख्यमंत्री उद्धव ठाकरे यांचे खासगी निवासस्थान असलेल्या मातोश्री बंगल्याजवळील चहावाल्याला कोरोना व्हायरसची लागण झाल्यानं हा परिसर कंटेनमेंट झोन घोषित करण्यात आलाय.

या चहावाल्याकडे मातोश्री बंगल्यातील सुरक्षारक्षकही चहा पित असल्यानं त्यांचीही चाचणी घेण्यात आली होती. मात्र, या सर्व सुरक्षारक्षकांचे अहवाल...